
i metai 


UKININKAS 


=: SAVAITINIS „AIDO“ PRIEDAS ŪKININKAMS ::: 


Geras ūkininkas visuomet turi dar- 
bo. Vasarą, rudenį, žiemą jis vis su- 
raida naudingų darbų. Bet daugelis 
ūkininkų, nuvalę nuo laukų visus auga- 
lus, atsidusta lengviau ir nuleidžia r n- 
kas. Nors dar lauke ir aplink namus 
laukia ūkininko įvairiausi svarbūs dar- 
bai, bet jis jau pradeda ilsėtis. Vakarais 
eina lankyti kaimynų, o dieną slan- 
kioja be darbo nuo vieno kampo iki 
kito. Tačiau apsidairęs kiekvienas su- 
ras užsiėmimą ne tik“dienos metu, bet 
ir vakarą. 

Pirmiausia reikia ko greičiausiai 
baigti darbus laukuose. Jeigu visi auga- 
lai nuo laukų surinkti, tai būtinai reikia 
pasiskubinti juos suarti. Prieš žiemą 
reikia suarti visi laukai: po varpinių, 
po šakniavaisių, po bulvių. Kur buvo 
pasėti į varpinius arba po varpinių lu- 
binai, šie dabar irgi reikia aparti, nes 
jau jie nebeauga. Kaip jau daug kartų 
esame rašę, rudenį visi minėti laukai 
reikia suarti giliai, ko giliausiai. Gilus 
arimas priskiriamas prie svarbios prie- 
monės derliui pakelti, Rudenį galima 
arti bet kuriuo metu: kai sausa ir kai 
šlapia. 
vienas gali arti ir nebijoti, kad toks 
arimas bus žalingas. 

Dabar jau laikas apžiūrėti žiemken- 
čius. Tie, kurie gali nukentėti nuo 
drėgmės, reikia išvagoti. Vagos reikia 
taip išvaryti, kad jomis galėtų nubėgti 
nuo žiemkenčių vanduo. Todėl net jeigu 
tektų daryti vagas skersai lysvių, ne- 
reikia gailėtis, kad truputis žiemkenčių 
išsiars.  Nepadarius vagų, susirinkęs 
vanduo daug daugiau javų sugadins, 
jų dings daugiau, negu išartose vagose. 

Kai jau visi laukai suarti, tuojau 
reikia sutvarkyti įrankius. Plūgai, akė- 
čios, drapokai reikia nuvalyti nuo že- 
mių- ir sausu skuduru nušluostyti. Po to 
juos reikia ištepti, kad nerūdytų. Tam 
tikslui geriausia tinka riebalai. Be to, 
dar galima ištepti žibalu, dažais arba 
ir kalkėmis. Po to minėtus įrankius 
reikia sudėti pastogėn, sauson vieton, 
kur neužlija lietus ir sniegas nesninga. 
Tas pat galima pasakyti apie dalges, 
grėblius, šakes, kurie dabar jau nevar- 
tojami. Kai kurios vežimų dalys irgijau 
galima paslėpti pastogėsna. 

O kiek darbo galima susirasti ant 
kiemo. Daugelio kiemai esti šlapi. Gy- 
vuliai ir žmonės rudenį ir pavasarį 
klampoja po purvą, neša jį ant kojų 
į butą, į tvartus, viską teršia, persi- 


Dėl to ir lietui lynojant kiek- 


GRA mko ruduo 


šaldo. Tuo tarpu daugelis turi akmenų, 
kurie riogso laukuose ir neleidžia tin- 
kamai įdirbti žemės. Dabar kaip tik pa- 
togu prisivežti akmenų, smėlio ir pada- 
ryti keme gerą grindinį. Jeigu apy- 
linkėje akmenų nebūtų, tai reikia pa- 
ieškoti bent gero žvyro ir juo išžvyruoti 
kiemą, kad nestovėtų vanduo. Aplink 
trobas reikia padaryti griovelius ir juos 
nuvesti į pašalius, kad vanduo nubėgtų 
nuo kiemo. Nepatartina ir prieš tvar- 
tus daryti tvenkinių, pelkių, kuriose su- 
sirenka vanduo ir stovi ištisas savaites. 
Nepatartina prieš tvartus daryti mėš- 
lynų ir į juos versti samanas, šiaudus 
ir kitas šiūkšles. Mėšlynas turi būti kur 
nors prie tvarto, tokioje vietoje, kur 
rečiau vaikščiojama ir kurio nesimato 
išėjus iš pirkios. Naudinga būtų rudenį 
aptvarkyti ir tvartų pamatus, kad pro 
juos nebėgtų iš tvartų srutos. Nekal- 
bame čia jau apie tvartų duris, lubas, 
langus, nes apie tai jau esame rašę. 
Bet primename, kad dabar tie darbai 
būtinai reikia baigti. 

„Negalima pamiršti sutvarkyti ir tvo- 
rų. Ūkininkai paprastai tvoromis susi- 
rūpina pavasarį. Bet taip daryti nevisai 
naudinga. Ypatingai reikia aptverti so- 
dus ir daržus, kad gyvuliai nejeitų, ne- 
knistų, netryptų. žemės, nejudintų me- 
delių. Net jeigu darže nieks neauga, 
tai vistiek gyvuliai pridaro jame žalos, 
nes suklampoja žemę ir ją sumina. Be 
to, tvorų tvėrimui dabar yra daugiau 
laiko. Galima pasigaminti medžiagos ir 
pamažu tiksliau aptverti, negu pavasarį, 
darant skubotai. 

Ne tik lauke, kieme galima surasti 
daug naudingų darbų, bet ir kitur. 
Tvartuose gyvuliams reikia padaryti 
geras, geriausia kilnojamas ėdžias. Jos 
turi būti patogios gyvuliams ėsti ir ūki- 
ninkui pašarus sukrauti, perkelti nau- 
jon vieton. Gerose ėdžiose sutelpa pa- 
togiai pašaras, kurio gyvuliai negali 
išversti ir sutrypti. 

Visus ūkiškus darbus sunku išvardyti. 
Kiekviename ūkyje galima surasti kito- 
kių. Apdairus ir sumanus ūkininkas 
pats suras ir laiku viska padarys, 

Negalima užmiršti ir kultūrinių rei- 
kalų. Pirmiausia dabar reikia dažniau 
imti j rankas lietuvišką knygą ir lai- 
kraštį. Ilgais vakarais ir darganos metu, 
kai kitokis darbas negalima dirbti, rei- 
kia ko daugiausia skaityti naudingas 
knygas ir laikraščius. Juk visi supran- 


tame ir jau esame patyrę, kad mums 
nieks ne tik nepadeda, bet dar trukdo, 
neleidžia. Dėl to privalome patys pa- 
skiriai šviestis, semti žinias ir rūpintis 
savo ateitimi. Jau, turbūt, dabar visi su- 
prantame, kad ūkiška knyga ir laikraš- 
tis gali ūkininkui suteikti labai daug 
naudingų žinių, kurias panaudojęs gali 
žymiai pagerinti savo ūkį. 

Prie kultūrinių darbų reikia priskai- 
tyti ir dalyvavimą kooperatyvuose. Jų 
mūsų krašte jau yra nemaža. O apie 
jų reikšmę jau nereikia ir rašyti, nes 
kiekvienas žino ir supranta. Tačiau 
prie jų priklauso tik labai maža dalis. 
Dažniausiai gailimasi keliolikos auksinų 
sumokėti pajui. Bet argi yra prasmė 
gailėtis tų pinigų, kurie niekad nežūsta. 

Juk pajus lieka kooperatyvo kasoje 
ir išstojant galima gauti visas atgal. 
Tuo tarpu, laikant jį kooperatyve, kiek- 
vienais metais gaunama palūkanų, do- 
vanų. Vadinasi, kooperatyvas už pajų 
moka, ir po kelerių metų palūkanomis 
galima tą pačią sumą gauti atgal. Kodėl 
gi nesigailima, kai per metus pragiaria- 
ma ar prarūkoma kelioliką kartų dau- 
giau, negu pajus. Kodėl gi nesigailima, 
kai kortomis per kelias valandas pralo- 
šiama daugiau. Didelis neišmintingumas 
gailėtis pinigo naudingiems tikslams ir 
lengva širdimi išleisti kenksmingiems. 
Rudens metu ūkininkas parduoda tai 
gyvulį, tai javų ir už tai gauna nemaža 
įplaukų. Tegul kiekvienas atideda po 
keletą auksinų ir pajams, o tokiu būdu 
kooperatyvas, surinkęs daugiau narių ir 
pinigų, atneš kelieropą naudą ne tik 
pajininkams, bet ir visam mūsų kraštui, 

Dabar tinkamiausias laikas yra da- 
ryti kooperatyvų revizijas, juos sutvar- 
kyti, pasirūpinti gerais pardavėjais, 
knygų vedėjais, naujomis patalpomis. 

Paskiri kooperatyvų nariai, kurie jau 
įsitikino, kad būti kooperatyvo nariu 
yra naudinga, privalo ir savo kaimy- 
nams ar pažįstamiems išaiškinti tą nau- 
dingumą, privalo juos prikalbėti, kad 
prisirašytų nariais. Reikia stengtis vie- 
uiems kitus traukti į naudingą darbą, 
į naudingą organizaciją. O pačioje orga- 
nizacijoje reikia visko žiūrėti, kaip ir 
savo ūkyje, viskuo rūpintis ir įdomautis. 
Tik tada organizacija pasidarys veikli ir 
naudinga. Taigi matome, kad ir rudenį 
ūkininkas neprivalo tinginiauti. Tik rei- 
kia dirbti, o darbo atsiras labai daug. 

“ ŪKIŠKOS NAUJIENOS 


LIETUVOS VALSTYBĖJE 


Patys prisiaugina pašarinių žo- 
lių sėkių 


Šausinant ir kultūrinant durpynus, 
nuolat didėja pašarinių žolių sėklų pa- 
reikalavimas, nes kasmet apsėjama vis 
didesni pelkių ir durpynų plotai. Paša- 
rinių žolių sėklos yratinkamiausios, kai 
esti savo krašte išaugintos. Dėl to da- 
romos pastangos, kad kuo daugiausia 
sėklų prigamintų ūkininkai. Kad sėklų 
gamyba būtų gerai tvarkoma ir prižiū- 
rima, veikia draugija „Sėklininkas“, kuri 
sudaro su augintojais sutartis, prižiūri 
auginimo, o išaugintas ir paruoštas 
paima parduoti. Tokių augintojų kasmet 
atsiranda vis daugiau ir daugiau. Pernai 
pašarinių žolių sėklos auginimo plotai 
sudarė 252 ha, o šiemet jau 306 ha. 
Tokiu būdu bendras pašarinių žolių 
sėklos auginimo plotas yra padidėjęs 
21°% Pernai nurodytame plote augino 
pašarinės žoles sėkloms 132 ūkininkai, 
o šiemet jau 160 ūkininkų. Vadinasi, 
augintojų skaičius padidėjo apie 44/9. 
Augintojų skaičius yra padidėjęs dėl to, 
kad pastaruoju laiku žoles sėkloms 
pradeda auginti mažesnieji ūkiai smul- 
kesniuose plotuose. Šiemet pašarinių 
žolių sėklos daugiausia buvo auginama 
Šiaulių apskr.—66'/> ha, Šakių apskr.— 
30 ha, Marijampolės apskr. — 28 ha ir 
Mažeikių apskr. — 26 ha. Šiuo metu 
augintojai žoles kula ir sėklas vąlo, o 
netrukus pateiks „Sėklininkui“. 


Sandėlių vis dar maža 


Prieš keliolika metų Klaipėdoje Lie- 
tuvos Bankas ir bendrovė „Sandėlis“ 
prie jūros pastatė didelius sandėlius ek- 
sportuojamoms ir importuojamoms pre- 
kėms laikyti. Kadangi jie buvo dideli 
ir moderniški, tai ne tik puošė mies- 
tą— uostą, bet ir patenkino tuometine 
prekių apyvartą. Tada jau buvo many- 
ta, kad šių sandėlių pakaks, nes uosto 
apyvarta labai nepadidės. Tačiau prak- 
tika parodė, kad Klaipėdos uoste pre- 
kių apyvarta taip sparčiai didėja, kad 
greitai jau pasidarė per maža ir nau- 
jųjų sandėlių. Todėl paskubomis reikėjo 
rūpintis naujomis patalpomis. Atsižvel- 
giant į vis didėjančią prekių apyvartą, 
„Lietūkis“ pasistatė milžiniškus, apie 
35.000 kūbinių metrų talpos sandė 
lius su elevatoriumi. Tada vėl buvo 
tvirtinama, kad sandėlių uoste tikrai 
užteks. Tačiau ilgai nereikėjo laukti. 
Po kelerių metų atsirado gyvas reika- 
las statyti muitinės sandėliai. Pernai jų 
statyba baigia ir jau naudojami. Naujeji 
sandėliai vien savo išorine išvaizda 
puošia visą uosto rajoną, kuriame pa- 
statyti, o savo įrengimo modernumu 
žymiai palengvina prekių visokeriopą 
perkrovimą. Sandėliai yra 52 m. ilgio, 
37 m. pločio ir apie 22.000 kūbinių 
metrų talpumo, su gerai įrengtu rūsiu 
po visais sandėliais. Jų pastatymas kai- 
navo apie 600.000 litų. 


Didėja eksportss 

Žemės ūkio gaminių išvežimas į už- 
sienius (eksportas) rodo viso Lietuvos 
Valstybės ekonominio gyvenimo vaizdą. 
Kai ūkininkai turi daugiau tų produktų 
parduoti, daugiau ir superkama ir už- 
sieniams parduodama, tai iš svetur į 
kraštą įplaukia daugiau pinigų, o nuo 
to kyla šalies ekonominė gerovė. Pa- 
žymėtina, kad šiemet beveik visų stam- 
besnių žemės ūkio gaminių eksportuo- 
jama gerokai daugiau, negu pernai arba 
kitais krizės metais. Šiemet ruo metų 
pradžios „Maistas“ pardavė užsieniams 
gyvų kiaulių, bekono ir kitų mėsiškų 
produktų apie 25.540.000 kilogramų, o 
pernai per tą patį laikotarpį buvo iš- 
vežta 18'/+ milijono kg. 

Padidėjo sviesto ir kiaušinių išveži- 
mas. Nuo metų pradžios „Pienocent- 
ras“ šiemet jau išvežė 13.100.000 kg 
sviesto, o pernai tuo pačiu laiku buvo 
išvežęs 11.100.000 kg. Kiaušinių per 9 
mėnesius išvežta 83.000.000 štukų (per- 
nai 70 milijonų). Kiaušinių daugiau iš- 
vežta per 9 mėnesius, negu buvo nu- 
matyta išvežti per ištisus metus. Per 
„Lietūkį“ sparčiai eina ir javų ekspor- 
tas. Vyriausybė, norėdama paremti ūki- 
ninkus, nustatė javams tvirtas kainas, 
kurios yra aukštesnės, negu užsieniuo- 
se. Tokiu būdu javų eksportas eina su 
primokėjimais. Tik primokėjimai iždui 
atsieis apie 9 milijonus litų, nes numa- 
tyta užsieniuose parduoti apie 120.000 
tonų javų. Nors ir su nuostoliu, bet ja- 
vus reikia eksportuoti, nes šiemet javų) 
derlius geras. Ūkininkai turi javų per- 
teklių. Jeigu javai nebūtų perkami ek- 
sportui, tai jie būtų labai pigūs vidaus 
rinkoje ir ūkininkams neapsimokėtų 
jų auginti. Tada kitais metais ūkinin- 
kai galėtų sumažinti javų gamybą ir jų 
neužtektų savo reikalams. Tačiau bet 
koks gamybos sumažinimas yra labai 
kenksmingas visam krašto ūkiui, Dėl 
to vyriausybė įvairias žemės ūkio ša- 
kas remia ir skatina jas plėsti. 


Nukentėjusius šelpia 


Ūkininkus kasmet ištinka įvairios ne- 
laimės, kurios pridaro daug žalos. Ne- 
maža nuostolių ūkininkams padaro aud- 
ros. Pagal atitinkamų įstaigų apskaičia- 
vimus tie nuostoliai Lietuvos Valsty- 
bėje siekia vidutiniškai 900.009 litų kas- 
met. Atsižvelgdama į tai, vyriausybė 
atėjo ūkininkams į pagalbą ir išleido 
nukentėjusių nuo audrų ūkininkams 
šelpti fondo įstatymą. Pagal šį įstaty- 
mą ūkininkai gauna pašalpą, kai audra 
sugriauna ūkio trobesius, kai ledai pa- 
daro nuostolių daugiau, kaip 309/, pa- 
sėliams ir kai žaibai užmuša gyvulius. 
Šiemet gauta apie 600 bylų dėl audrų 
padarytų ūkininkams nuostolių. Jau iš- 
spręsta 200 bylų, pagal kurias pripa- 
žinta ūkininkams apie 40.000 litų pa- 
šalpų. Dar yra neišspręsta apie 300 
bylų. Jas išsprendus dar teks ūkinin- 
kams išmokėti apie 70.000 litų pašal- 
pos. Daugiausia šiemet ūkininkai nu- 

kentėjo nuo audros, įvykusios liepos 
2 dieną Utėnos ir Rokiškio apskr., ku- 
rios metu buvo daug sugriauta kluonų 
ir tvartų. 


Didėja žvėrys ir paukščiai 


Po Didžiojo karo Lietuvos miškuo- 
se labai sumažėjo visoki žvėrys ir 
paukščiai. Buvo pavojaus, kad kai ku- 
rios rūšys visai žus, todėl norėta visai! 
uždrausti miškuose medžioti, Bet gerai 
prižiūrint miškus, miško gyventojai: 
žvėrys ir paukščiai pradėjo atsigauti ir 
plisti tose vietose, kur jų jau nebuvo. 
Pavyzdžiui, briedžiai jau baigė nykti, 
tuo tarpu dabar tas Lietuvos žvėrų 
karalius jau sutinkamas Trakų, Panevė- 
žio, Šiaulių ir Kretingos apylinkių miš- 
kuose. Iš viso jų dabar priskaitoma 
arti tūkstančio. Daugiausia jų yra Klai- 
pėdos krašte. Didėja elnių ir danielių 
skaičius. Kaip elniai, taip ir danieliai 
karo metu buvo beveik visai išnykę, o 
dabar jau tiek prisiveisė, kad net ūki- 
ninkams žalą daro. Stirnų yra labai 
daug ir jos jau reikia šaudyti. Zinoma, 
šernų, vilkų yra jau per daug. Barsu- 
kai, lapės, širmuonėliai irgi visur pa- 
plito. Atsirado ūdrcs, lūšiai, kiaunės ir 
retesni paukščiai: ereliai, gulbės. Tik 
tetervinai ir kurtiniai nedaugėja. 


MŪSŲ KRASTE IR KITUR; 
60.000 laukinukų 


Mūsų krašto jaunieji ūkininkai; se- 
niau paskatinti buvusios Lietuvių Ūkio 
Draugijos, pradėjo auginti vaismedžių 
skiepams paskiepius, laukinukus iš lauki- 
nių Vaismedžių grūdų. Mat, laukinių, 
vaismedžių šaknys yra labai atsparios. 
šalčiams ir geriau auga bet kokioje že- 
mėje ir todėl geriau tinka paskiepiams,, 
nei iš kultūrinių (sodo) vaismedžių sė- 
klų užauginti paskiepiai. Mūsų jaunieji 
ūkininkai patys prisirinko laukinių vais- 
medžių sėklų ir jas pasėję pagal „Mū- 
sų Artojaus“ ir „Ūkininkų Kalendoriaus“ 
nurodymus, užaugino gerus paskiepius. 
Šiuos laukinukus vieni ūkininkaičiai pa- 
tys okuliuoja ir užveda savus mede- 
lynus, kuriuose augina skiepus. Kiti 
augina tik pačius laukinukus ir juos. 
rudenį iškasę, surūšiavę į rūšis, parduo-- 
da medelynų savininkams, kurie juos 
noriai perka. Kas pažymėtina, kad mū- 
sų krašto laukinukai yra labiausiai ver- 
tinami ir mielai perkami visoje Lenki- 
joje, nes yra atspariausi klimato blo- 
goms sąlygoms, o ypač šalčiams“ 

Tokiu būdu praėjusiais metais mūsų 
jaunieji ūkininkai užaugino apie 25.000 
laukinukų, o šiemet jų užaugino dau- 
giau, kaip 60.000 štukų. Dabar už gerai 
užaugintų laukinukų 1000 štukų moka- 
ma: | rūšies — 60 auks., II rūšies — 50: 
auks. Kai kurie ūkininkaičiai šią naują 
ž. ūkio kultūrą yra labai pamėgę ir jau 
tame yra gerai išsispecializavę. 


Javų eksporteriams daugiau 
grąžins muito. 
Iki šiol už kiekvieną 100 kg išeks-- 
portuotų rugių, miežių ir avižų buvo 
eksporteriams grąžinama iš valstybės 

iždo po 4 auks. Dabar sužinoma iš pa- 
itikimų šaltinių, kad šis muitų grąžini- 
imas eksporteriams būsiąs padidinta nuo 
:4 iki 6 auksinų už 100 ką minėtų javų. 
"Tokiu būdu norima paskatinti ir labiau 
padidinti "grūdų eksportą, kad savame 
krašte neliktų didelio grūdų pertekliaus 
ir kad javų kainos būtų galima išlaikyti 
ūkininkams išsimokamoje aukštumoje 
ir kad tokiu būdu būtų galima apsau- 
goti žemės ūkius nuo naujos krizės. 


Ūkininkams uždedama nauja 
pareiga 


Pagal nesenai pasirodžiusį Lenkijos 
Respublikos Prezidento parėdymą,-—-pi- 


liečiai privalo karo metų atleisti kariuo- 
menės reikalams arklius, vežimus ir ki- 
tas mechanines susisiekimo priemones 
(automobilius, motociklus ir t.t.) už tam 
tikrą atlyginimą. 


Nuo tos pareigos atleidžiami tiktai: 
1) veisliniai eržilai ir kumelės anglų 
pilno kraujo ir kitų fiziologiškai grynų 
veislių, 2) licencijuoti eržilai ir kume- 
lės, užregistruotos ir turinčios Žemės 
Ūkio ir Ref. Ministerijos paliudymus, 
3) arkliai, kurie turi mažiau, kaip 4 me- 
tus amžiaus ir 4) kumelės, kurios yra 
arti apsikumeliavmo arba yra su ma- 
žais žindomais kumeliukais. 


Kaip gelbėti paspringusį galviją 


Neretai pasitaiko, ypač rudenį, kad 
galvijai (karvės, telyčios, veršiukai) pas- 
springsta čiela bulve, runkeliu ar kopū- 
sto kotu. Paspringęs gyvulys, negelbs- 
timas, per porą valandų gali kristi. 
Paspringimas gali būti trijų rūšių: kada 
irunkelis, bulvė ar kopūsto kotas įstrin- 
ga pradžioje ryklės, viduryje ryklės ir 
arti ryklės galo, krūtinės ląstoje. Gal- 
wijai dažniausiai paspringsta tada, kai 
jie, pripuolę prie krūvos bulvių ar šak- 
niavaisių, godžiai, skubėdami ėda ir 
nespėja jų bent kiek sukramtyti, o ry- 
ja beveik čielus. Paspringęs gyvulys 
laiko ištempęs kaklą, yra neramus, ne- 
ėda ir negeria, o tik seilėjasi ir neno- 
riai eina, Jeigu užspringus gyvuliui 
nebūna kartu išputimo, tai ir per porą 
valandų jam dar nieko blogo neatsitinka 
ir jį galima gelbėti. Bet jeigu esti kar- 
tu ir išputimas, tai nėra kitos išeities, 
kaip tiktai pirma reikia truokaru pra- 
durti šoną ir išleisti dujas ir tik paskui 
stengtis išimti ar nuvaryti pilvan ryk- 
lėje įstrigusį daiktą. 

Prieš gyvulio gelbėjimą reikia ra- 
miai, neskubant, gerai ištirti ir, jei gali- 
ma, užčiupti įstrigusį daiktą ir tik tada 
griebtis tinkamiausių gelbėjimo. prie- 
monių. 

Jeigu daiktas yra įstrigęs pradžioje 
ryklės, tuojau už gerklės, tai reikia jį 
išimti, įkišus ranką pro snukį. Tuo 
tikslu dviese žmonės turi laikyti gyvu- 
lio kojas, o kiti du turi įtempti odą 
į užpakalį, suėmę už odos raukšlių tuš- 
timuose, kad gyvulys negalėtų judėti. 
Vienas žmogus arba dviese turi gyvulį 
laikyti už ragų, o vienas, rankovę pasi- 
raitojęs, turi ranką įkišti, kiek gali pa- 
siekti, net už liežuvio pašaknio. 

Kad būtų galima lengviau įkišti gy- 
vuliui ranką į nasrus ir kad apsisaugo- 
jus nuo įkandimo, reikia pirma skersai 
nasrų įstatyti 5—6 cm storumo pagalį, 
per vidurį įlenktą, kad netrukdytų ran- 
kai eiti. Tada vienas asmuo iš oro pu- 
sės, sučiupęs įstrigusį daiktą, privalo jį 
pirštais stumti į viršų, o antras ranka 
iš vidaus sučiumpa jj ir išima. 

Jeigu daiktas yra įstrigęs toliau, vi- 
duryje ryklės ir jo negalima pro nas- 
rus pasiekti ranka, tada reikia gyvulį 
paguldyti ant dešiniojo šono, po rykle, 


toje vietoje, kur yra įstrigusi bulvė, 
padėti plokščią akmenį. Ant akmens 
padėti keturlinkai sulenktą maišą ir ant 
jo padėti įstrigusį gerklėje daiktą. Iš 
viršaus ant to daikto uždėti 1!/; metro 
ilgumo lentą ir, suduodant sunkiu daik- 
tu iš viršaus į lentą, stengtis įstrigusį 
daiktą sumaigyti, sutrinti ryklėje. 

Nors šitas gelbėjimo būdas atrodo 
labai sudėtingas, nepatogus ir gyvuliui 
skausmingas, bet yra geras, jei tik ge- 


rai, su saiku atliekamas. Gyvulys greit 
pasveiksta. Bet šis gelbėjimo būdas 
duoda gerus rezultatus tik tada, kai 
gyvulys esti užspringęs bulve, kuri ne- 
sunkiai galima sumaigyti. Bet jeigu 
užspringsta runkeliu ar kopūsto kotu, 
kurių negalima ryklėje suspausti, tada 
reikia gyvulį gelbėti žemiau nurodytu 
būdu, Tada reikia pro nasrus pilti iš 
butelio kas 15 minužių po !/4 litro sė- 
menų aliejaus arba virtų sėmenų sun- 
kos. Tokiu pat būdu gelbstimas gyvu- 
lys, kai daiktas yra įstrigęs ryklės gale, 
krūtinės ląstoje ir negalima jo visai 
užčiupti. Taip plaudžiant, po kiek laiko 
įstrigęs daiktas turi pasistumėti ir visai 
nuslinkti į skrandį. 

Pašalinus įstrigusį daiktą, per keletą 
dienų reikia gyvulį girdyti miltų sriu- 
bomis, kol susinormuos viduriai ir už- 
gis ryklėje padaryti įstrigusio daikto 


įdrėski mai. 
Dažnai mūsų ūkininkai stengiasi 
paspringusj gyvulį pagydyti papras- 


čiausiu būdu, įkišdami pro nasrus į ry- 
klę kokią storesnę rykštę ar lazdą. Bet 
tas dažniausiai nieko nepadeda, o tik 
pakenkia, nes lazda perduriama ryklė, 
nuo ko gyvulys vėliau krenta. Šią ope- 
raciją galėtų mėginti tik veterinaras, 
kuris gerai žino ryklės padėtį ir turi 
tam tinkamus instrumentus. 


ABC, 


Nova su vaismedžių kenkėjais rudenį 


Vaismedžiai turi labai daug įvairiau- 
sių rūšių kenkėjų. Vieni jų naikina me- 
dieną, kiti žievę, treti lapus, pumpurus, 
vaisius ir t. t Dažnai pasitaiko, kad 
kenkėjai sunaikina net ištisus sodus. 
O vaisius, ypač mūsų krašte, beveik 
kasmet, jeigu ne visiškai, tai bent da- 
linai kurioje nors apylinkėje sugadina, 
sunaikina, Apskaičius pinigais sodų kėn= 
kėjų padarytą žalą, susidarytų tūkstan- 
tinės sumos. Ūžtas sumas būtų galima 
viso krašto vaismedžiai ko tiksliausiai 
apsaugoti nuo kenkėjų ir susilaukti 
sveikų ne tik vaisių, bet ir pačių vais- 
medžių. 

Nuolat kovojant su sodų kenkėjais, 
galima kasmet turėti sveikus vaisius, 
Išlaidų tam tikslui negalima gailėtis, nes 
nekovojant kenkėjai daug daugiau su- 
naikina turto, negu kaštuotų kovos prie- 
monės. Dėl to ūkininkas blogai daro, 
kai nenori paklausyti patarimo, ir su 
sodų kenkėjais nekovoja tada, kai rei- 
kia, o ieško pagalbos, kai jau kenkėjai 


naikina sodą ir kai jau kovoti su jais 
neįmanoma. 
Sodų kenkėjai naikinami tada kai 


jų sode beveik nesimato, kai jie žalos 
nedaro. Būtent, geriausias laikas išnai- 
kinti kenkėjus yra ruduo, žiema ir pa- 
vasaris. Tuo metu visi kenkėjai esti 
pasislėpę, užmigę, dažniausiai esti tik- 
tai kenkėjų kiaušinėliai kur nors žievė. 
je. Kadangi visoki vabalai, kirmėlės 
žiemos metu negali pakelti šalčio ir su- 


šąla, tai prieš žiemą sudeda savo kiau- 
šinius, kurie nebijo šalčių. Tie kiauši- 
niai esti paslėpti kur nors vaismedyje: 
žievių plyšiuose, prie pumpurų, prilip- 
dyti prie šakelių ir t.t. Jeigu tie kiau- 
šiniai sunaikinami, tai tuo pačiu žūsta 
ir kenkėjai. Dėl to ir reikia per visą 
rudenį žiemą ir pavasarį tuos kiaušinė- 
lius naikinti, kad pavasarį iš jų neišsi: 
ristų kirminai ir kiti kenkėjai. Be to, 
reikia naikinti ir kirminus. kurie pasi- 
slėpę lapuose, žievėje ir kitur. Rudenį 
reikia naikinti žemiau minimus kenkėjus. 

Sodų kinivarpos, kurių yra trys rū- 
šys: balangraužis sodinis, balangraužis 
obelinis ir medieninkas. Visi šie trys 
kenkėjai naikina vaismedžius. Balan- 
graužis sodinis ir obelinis gyvena žie- 
vėje ar tuojau po žieve, balanoje ir ten 
savo tvirtomis žiaunomis graužia žievę 
bei brazdą su medieną, darydemas ta- 
kus, Medieninkas gyvena dar giliau, pa- 
čioje medienoje ir, panašiai kaip balan- 
graužiai, daro takus. Minėtos kinivarpos 
vasaros pabaigoje sudeda kiaušinėlius, 
iš kurių išsirita lervos — kirmėlės. Šios, 
gyvendamos po žieve, rudenį ir pava- 
sarj daro ten takus, greuždamos me- 
dieną. Žiemą tuose takuose, išraustuose 
medienoje urvuose ir miega, praleidžia 
žiemą. Iš to bus suprantama, kad šie 
kenkėjai patogiausia išnaikinti tuo me- 
tu, kai jau esti atsiradusios lervos, bū- 
tent, rudenį ir žiemą. Kadangi tos ler- 
vos esti įsiraususios po žievę, tai reikia 

tas vaismedžio šakas nupiauti ir sude- 
ginti. Kinivarpų pažeistos šakos prade- 
da džiūti. Tokiu būdu galima pažinti, 
kuriose šakose tie kenkėjai pasislėpę. 
Tos šakos dabar ir reikia nupiauti ir 
sudeginti. Be to, vaismedis reikia bal- 
tinti kalkių pienu, kuris sunaikina kiau- 
šinėlius ir užkemša urvų takus. Tada 
lervos žūsta. i 


Baltukas šliaudrinis yra apie 
22 mm ilgio ir 66 mm pločio drugelis 
(peteliškė), kurio sparnai balti, su tam- 
siomis gyslelėmis ir pakraščiais. Jie 
skraido vasarą dienos metu ir deda ant 
vaismedžių lapų krūvelėmis kiaušinėlius. 
Po dviejų savaičių išsirita vikšreliai — 
kirmėlaitės, kurie iki rudens labai pa- 
mažu auga. Rudenį prieš lapų kritimą 
susisuka iš tapų lizdą ir prikabinę juos 
prie vaismedžio šakų žiemoja. Pavasarį 
atbunda, išlenda iš lizdų ir pradeda 
naikinti vaismedžių žiedus, lapus. Dėl 
to rudenį ir žiemą reikia nurinkti nuo 
vaismedžių šakų visus prilipusius lapus, 
lizdus. Nurinkus būtinai reikia sude- 
ginti, kad sudegtų ir vikšrai. Taipgi ir 
nuo žemės reikia surinkti visi inukritę 
lapai ir iš sodo pašalinti, nes ir juose 
gali būti šio kenkėjo lizdų. O pavasarį, 
prieš pat vaismedžių žydėjimą, o antrą 
kartą žydėjimo metu vaismedžius purkšti 
nuodais. 


Verpikas irgi yra drugelis. Druge- 
lis - patelė yra daug didesnė už pati- 
nėlį. Patinėliai esti 2—2!/> cm ilgio ir 
4'/> cm pločio, pilkai rudos spalvos, 
o patelės 2'/—3'/1 cm ilgio ir 8 cm 
pločio baltos spalvos. Šie drugeliai 
skraido visą liepos ir rugpiūčio mėnesį, 
kurio pradžioje deda kiaušinėlius krū- 
velėmis į vaismedžių žievės plyšius, pri- 
dengdami juos tamsiai rudais pūkeliais. 
Taip paslėpti kiaušinėliai guli per visą 
žiemą, o balandžio mėnesį iš jų išsirita 
vikšrai — kirmėlės, kurios labai smarkiai 
graužia lapus iki liepos mėnesio, kol vir- 
sta lėliukėmis. Norint šiuos kenkėjus 
sunaikinti, reikia dabar apžiūrėti vaisme- 
džius ir žievės plyšiuose užtiktas kiau- 
šinėlių krūveles tepti žibalu, kuris su- 
naikins kirmėles. Gerai veikia ir kalkių 
pienas. Pavasarį,Iprieš vaismedžių žydė- 
jimą, reikia purkšti nuodais. 


Žiemsprindis didysis irgi yra 
didelis kenkėjas. Patinėlis—drugelis turi 
apie 4 cm pločio ir yra su sparnais, jis 
laksto. O patelė yra be sparnų, todėl 
skraidyti negali. Iš kiaušinėlių atsiradę 
vikšrai negali šliaužioti, kaip kiti, bet 
sprindžiuoja nugarą išrietę į viršų. Dru- 
geliai gyvena rugsėjo ir spalių mėnesį. 
Pirmiau atsiranda patinėliai, o vėliau 
patalės, kurios lipa liemeniu ir šakomis 
į viršų iki pumpurų ir ten deda gel- 
tonus kiaušinėlius. Pavasarį iš tų kiau- 
šinėlių atsiranda vikšrai, kurie naikina 
pumpurus, o vėliau lapus. Suaugę vik- 
šrai nusileidžia žemėn ir įsirausia į dir- 
vą, iš kurios rugsėjo — spalio mėnesį 
išlenda drugeliai. Dėl to, kai tik atsiran- 
da drugeliai, tuojau reikia aplink me- 
džių liemenis aprišti klijų juostos, kad 
besparnės patelės negalėtų užlipti į ša- 
kas dėti kiaušinėlių. Pavasarį, prieš vai- 
smedžių žydėjimą ir peržydėjus, purkšti 


nuodais. Be to, rudenį ir žiemą purkšti 
kalkių pienu. 

Stiklasparnė obelinė. Tai mar- 
gas drugelis 12 mm ilgio ir apie 22 mm 
pločio. Drugeliai skraido nuo gegužės 
iki rugpiūčio mėnesio ir per tą laiką 
deda kiaušinėlius vaismedžių žievės ply- 
šiuosna. Vikšrai su 16 kojų ir apie 2 cm 
ilgio, gelsvos spalvos, su ruda galva, 
gyvena po žieve. Puola visus vaisme- 
džius: obelis, kriaušes, slyvas ir čeres- 
nes. Dažnai vikšrai jįsigraužia net į me- 


dieną. Grauždamas žievės apatinę dalj 
ir medieną, labai sunaikina vaismedžius. 
Norint šiuos kenkėjus išnaikinti, reikia 
dabar nulyginti vaismedžių žievę, kad 
neliktų plyšių, skylių. Be to, truputį vy- 
stančias, sausas šakas, dabar nupiauti ir 
pašalinti iš sodo. Jeigu lyginant, sku- 
tant žievę sužeidžiamas vaismedis, pa- 
liečiama gyvoji žievės dalis, tai tas vie- 
tas tepti skiepijimo mostimi arba 209/, 
sodo karbolineumu. Kalkių pienas irgi 
gerai šiuos kenkėjus naikina. J. J. 


Vaistingieji augalai gyvuliams 


Susirgusius gyvulius gydome įvai- 
riais vaistais. Tų vaistų tarpe labai daug 
yra tokių, kurie pagaminti iš įvairių 
augalų. Daug tokių augalų auga ir mū- 
sų krašte. Tie augalai vadinasi vaistin- 
gaisiais. Gydoma jais ne tik gyvuliai, 
bet ir žmonės. Tačiau čia kalbėsime 
apie įvairius augalus, kurie vartojami 
gyvūlių gydymui. Tų augalų reikėtų pri- 
sirinkti kiekvienam ūkininkui ir juos, 
reikalui esant, vartoti gyvulių gydymui. 
Tik čia reikia priminti, kad vartojant 
vaistinguosius augalus gyvulių gydymu, 
reikia gerai žinoti, kuris jų vartojamas 
aydymui ir kuo sergant jis vartojama. 
Zodžiu, reikia žinoti, kokią ligą tas au- 
galas gydo, kiek jo reikia duoti ir kaip 
turi būti paruoštas vartojimui. Čia su- 
minėsime keletą vaistingųjų augalų ir 
jų gydomąsias ligas, nurodydami, kiek 
jų reikia duoti paskiriems gyvuliams. 


1. Ajeras, kai kur dar vadinamas 
ageras, alierius, tatarkos ir t t. Tai vi- 
siems pažįstamas augalas, kuris auga 
paupiais, prie pelkių, drėgnose, šlapio- 
se vietose. Vaistams renkamos jo šak- 
nys, tiksliau sakant, jo šakniastiebis. 
Rinkti reikia rudenį ir anksti pavasarį 
iki balandžio mėnesio, kol dar neauga. 
Lapus ir smulkias šakneles reikia pa- 
šalinti, paliekant tiktai storą šaknia- 
stiebj. Jis švariai nuplaunamas ir sker- 
sai gabalėliais supiaustomas, o paskui 
gražiai išdžiovinamas. Gydymui vartoja- 
mas pavidale miltelių, nuoviralo (arba- 
tos) ir ajerio šaknų aliejus. Ūkininkas, 
žinoma, gali vartoti tiktai miltelius, tam 
tikslui išdžiovintas augalas smulkiai su- 
trinamas į miltelius ir arbatą, tam tik- 
slui ajero išdžiovintos šaknys užpilamos 
verdančiu vandeniu (í dalis ajerio ir 
20 dalių verdančio vandens) ir karštoje 
vietoje, pridengus, palaikyti 15—30 mi- 
nučių. Tik laikant žiūrėti, kad neužvirtų. 

Ajero milteliai ir arbata (nuoviralas) 
vartojama kaip geriausias vaistas žolė- 
džiams gyvuliams. Vartojama, kai šie 
gyvuliai neturi apetito, kai yra iškrikęs 
virškinimo traktas (pilvas, žarnos), kai 
gyvuliai turi vidurių slogą. Šie vaistai 
organizmą sustiprina. Per dieną vienam 
gyvuliui galima duoti tokias dozes (kie- 
kius, porcijas): raguočiams iki 50 gra- 
mų, arkliams iki 25 gramų ir smul- 
kiems gyvuliams iki 10 gramų. Netu- 
rint gerų svarstyklių, reikia atsiminti, 
kad 1 šaukštas (be kaupo) miltelių svers 


apie 7—10 gramų. Be to, reikia atsi- 
minti, kad 1000 gramų vandens sudaro 
1 litrą (1 litras vandens sveria 1000 
gramų). 


Ąžuolas yra ne tik tvirtas medis, 
kuris tinka įvairiems statybos reikalams, 
bet kai kurios jo dalys vartojamos ir 
įvairių ligų gydymui. Vaistams tinka 
jaunų (4—5 metų) žievė. Geriausia ji 
rinkti pavasarį. Žievė reikia supiaustyti 
mažais gabaliukas ir gerai išdžiovinti. 
Vaistams vartojama žievės milteliai ir 
arbata, Milteliai, sumaišyti su jodaformu 
arba alūnu,vartojami žaizdų apibarsty- 
mui, kad greičiau užsidėtų šašas ir po 
juo vyktų geresnis žaizdos gijimas. Pa- 
našiai vartojami šie vaistai, kai gyvuliai 
turi pragulas (žaizdas nuo gulėjimo). 
Be to, vartojama arbata ir vieni milte- 
liai. Milteliai ir arbata geriausia duoti 
su sėmenų nuoviralu-gleivėmis. Šie vai- 
stai gydo nuo viduriavimų, nuo viduji- 
nių kraujavimų su viduriavimais. Per 
dieną galima duoti: stambiems gyvu- 
liams iki 50 gramų, o smulkiems — iki 
15 gramų. Arbata daroma tokiu pat 
būdu, kaip ir ajerių. 

Čemeryčia. Šis augalas mūsų kra- 
šte irgi visur užtinkamas. Vaistams var- 
tojama tiktai šaknų milteliai. Bet šie 
milteliai yra stiprūs nuodai, todėl var- 
toti reikia labai atsargiai, kad gydant 
nebūtų nunuodinti gyvuliai, Šie vaistai 
vartojami vėmimui iššaukti. Kai gyvu- 
liai serga nuo persiėdimų, kai negro- 
muliuoja, kai turi chronišką išputimą, 
tada reikalinga yra, kad jie išsivemtų, 
pašalintų dujas, sužadintų skilvio vei- 
kimą. Šiais atvejais ir duodami čeme- 
tyčios milteliai. Per dieną galima duoti 
nedaugiau kaip: stambiems raguočiams 
ir arkliui 5-10 gramų, kiaulėms — 
1/:—2 gramai, avims ir ožkoms— 1—4 
gramų. Atsverti reikia tiksliai ir dau- 
giau duoti, negu nurodyta, negalima. 

4. Kadugio uogos. Kadugįj kai 
kur dar vadina egliu. Taigi kadugio— 
eglio uogos yra geras vaistas. Renka- 
mos jos rudenį. Surinktos reikia išdžio- 
vinti, o paskui sugrūsti, kad pasidarytų 
milteliai. Milteliai vartojami šlapumui 
sukelti ir varyti. Be to, kadugių milte- 
liai didina gyvulių apetitą. Duodama jie 
gyvuliams, kai jie serga pažandėmis (ge- 
lažonėmis), bronchitu, kai gyvuliai turi 
kirminų (apvaliųjų ir kaspinuočių). Nuo 
visų čia minėtų negalavimų—ligų kadu- 

gio uogų milteliai yra labai geri vaistai. 
Vienam gyvuliui per dieną galima duo- 
ti: raguočiams — 50 —100 gramų, ar- 
kliams—25—50 gramų, sumulkiems gy- 
vuliams—5 —10 grm., šunims —1— 5 grm. 
Kmynai, kurie auga beveik kiek- 
viename darže, yra labai geras vaistas 
žmonėms ir gyvuliams. Vaistams varto- 
jamos yra kmynų sėklos. Sunokusios 
sėklos reikia sutrinti, sugrūsti į milte- 
lius. Bet galima vartoti ir kmynų arba- 
tą. Kmynų milteliai arba arbata varto- 
jama, kai reikia sužadinti apetitas ir kai 
norima pašalinti iš vidurių rūgimus, du- 
jas, taigi kai gyvulys yra išpustas. 
Arkliams vartojama prie mėšlunginių 
dieglių. Ypatingai padeda kumeliukams, 
sergant jiems diegliais. Stambiems gy- 
vuliams galima duoti iš karto iki 50 
gramų, o smulkiems iki 10 gramų. Bet 
jeigu kiek ir daugiau gaus, tai kmynai 
nepakenks. Ypatingai dažnai jų galima 
duoti, kai gyvuliai neturi apetito. 
'Ramunėliai arba tikri ramuniai, 
kurie kvepia. Vartojami tiktai gerai su- 
augę, išsivystę ir išdžiovinti žiedai. Var- 
tojama tiktai arbata. Vartoti galima 
kompresams daryti ir duodant į vidų, 
kai reikia sukelti prakaitas, kai gyvuliai 
viduriuoja arba serga kitomis vidurių 
ligomis. Arbata naudinga plauti uždegta, 
skausminga, nuo sumušimo patinusi vie- 
ta. Tokiose vietose tinka taipgi ramu- 
nėlių kompresas. Pavyzdžiui, kai pasi- 
taiko karvės tešmens uždegimas, tai 
arbata plaunama skausmingos vietos ir 
dedami kompresai. Akių uždegimui 
esant, plaunama akys ramunių arbata. 
Jeigu gyvuliai turi mėšlunginius skau- 
smus, tai ramunių arbata sumažina tuos 
skausmus, duodant ją į vidų. Esant vi- 
durių užkietėjimui, daromos ramunių 
arbatos klizmos. Duoti į vidų galima 
nemažiau, kaip ir kmynų arbatos. 
Tabako lapai irgi dažnai vartoja- 
mi gyvulių gydymui. Tam tikslui tinka 
naminio tabako lapai. Vartojami smul- 
kiai sutrinti į miltelius arba tabako la- 
pų ir kotelių arbata. Arbata atskiesta 
vartojama išoriniam gyvulio gydymui 
nuo užpuolusių parsz'tų—utėlių. Jeigu 
gyvulys nustoja ėdęs, negromuliuoja, 
žarnos nedirba, tai galima duoti tabako 
lapų miltelius arba jų nuoviralo. Avims 
nuo niežų irgi daromos tabako nuovi- 
ralo vonios. Į vidų geriausia duoti mil- 
telius su šaltąja druska gleivių miši- 
nyje. Duodant miltelius, arbatą ar da- 
rant klizmas, reikia prisilaikyti žemiau 
nurodytų dozių (kiekių). Tik vartojant 
išoriniai, pav., utėles ir niežus naikinant, 
reikia vartoti atitinkamas lapų ir van- 
dens santykis. Tas lapų ir vandens san- 
tykis turi būti tokis: 1000 gramų (1 li- 
tras) vandens ir 50 gramų tabako lapų. 
Vartojant miltelius, arbatą, klizmą, raguo- 
čiams reikia duoti 25—40 gramų,arkliams 
10—25 grm., o avims — 2—5 gramai. 
44 Valerijonas, kurio šaknys kasa- 
mos vėlai rudenį ir anksti pavasarį. 
Šaknys išdžiovinamos, o paskui sugrū- 
damos į miltelius. Gydo: virškinimo su- 
trikimus, širdies nusilpnėjimus, gerina 
apetitą, esant skausmams, tampymams, 
nusinuodijus strichn'na, Duoti: arkliams 
ir raguočiams — 30 - 100 grm.,smulkiems 
gyvuliams — 30 grm., šunims—5 grm. 


Lietuvos Valstybės ūkininkai augina juodgalvių veislės avis, kurias gano gerose 
ganyklose. 


Nedeginkit buivienojų 


Bulves nukasus, laukuose galima 
pamatyti dūmų stulpus. Tai ūkininkai 
ir piemenys, surinkę į vieną krūvą bul- 
vienojus, uždega juos ir sudegina. Kai 
kurie ūkininkai tvirtina, kad toks bul 
vienojų suvartojimas yra naudingas.Esą, 
sudegę bulvienojai palieka pelenus, ku- 
rie yra gera trąša. 

Pelenai, tiesa, yra gera trąša. Bet 
vien dėl pelenų bulvienojai deginti la- 
bai gaila ir nuostolinga. Deginant bul- 
vienojus, gaunama su pelenais tik kalis 
ir fosforas. O azotas sudega ir dujų 
pavidale išsisklaido ore. Vieno hektaro 
bulvienojuose yra apie 25 ką azoto. 
Norint tą azotą nupirkti, reikėtų sumo- 
kėti daugiau kaip 20 auks. Be to, su- 
deginant bulvienojus, sudega ir orga- 
ninė medžiaga. O kai bulvienojai nesu- 
deginami, tai iš tos medžiagos pasidaro 
puvenos (juodžemis), kas irgi labai 
svarbu. Dėl šių priežasčių negalima 
bulvienojų deginti Bet taipgi negalima 
jų laikyti suvertus kur nors gale lauko, 
prie kelio, prie namų ir t. t Kas da- 
ryti su bulvienojais, jau esame rašę. 
Priminsime trumpai, kad bulvienojais 
galima tvartus kraikti, nors jie sunkiai 
supūsta ir paskui tas mėšlas tinka tik 
lengvosioms dirvoms. Bulvienojai dar 
tinka kaupams pridengti. Gulėdami ant 
kaupo per žiemą, pavasarį jie pasidaro 
trapesni ir daug geriau tinka tvartams 
kraikti, Tačiau bulvienojai naudingiausia 


iškratyti ant ganyklų ir pievų, ypač 
aukštesnėse vietose, kurios pavasarį 
neužliejamos. Bulvienojai ganyklą ar 


pievą gerai patręšia. Pavasarį nuo pievų 
sugrėbti teks sumesti į tvartus, kur jie 
gražiai supus, nes bus trapūs. Ir galu- 
tinai minėtiems tikslams nesunaudoti 
bulvienojai reikia sukompostuoti. Kom- 
postas iš bulvienojų darcmas tokiu 
būdu. 

Sugrėbti balvienojai suvežami į tą 


vieta, kur bus kraunama kompcsto krū 
va. Krūva daroma apie 1 iki 2 metrų 
platumo, 1—2 mtr. aukštumo ir ilgu- 
mo pagal reikalą. Pirmiausia ant žemės 
kraunamas 20—30 cm storumo bul- 
vienojų sluoksnis. Jeigu bulvienojai 
sausi, tai juos reikia sušlapinti, sudrė- 
kinti. Ant bulvienojų dedama 5 cm sto- 
rumo žemės sluoksnis. Ant tos žemės 
sluoksnio duodamas 20 —20 cm storu- 
mo bulvienojų sluoksnis, o ant jo vėl 
5 cm storumo žemės sluoksnis ir t. t., 
kol susikrauna apie 2 metrų aukštumo 
ir iki 2 mtr platumo ilga krūva. Bul- 
vienojai, kaip minėta, reikia sudrėkinti, 
jeigu esti sausi. Krūva užbaigiama že- 
mės sluoksniu. Tokioje krūvoje bulvie- 
nojai greit supus. Bet daug greičiau su- 
pus ir duos gerą trąšą, jeigu, sudedant 
j krūvą bus sudėti su mėšlu. Tada da- 
roma šitaip. Ant žemės dedama 20 - 30 
cm storumo mėšlo sluoksnis, o ant jo 
5 cm storumo žemės sluoksnis. Ant šio 
dedamas 10—30 cm bulvienojų sluok- 
snis, paskui 5 cm storumo mėšlo ir 
5 cm storumo žemės sluoksniai ir t. t. 
Užbaigizma žeme. 


Šita dabar sukrauta krūva (su mėšlu 
er be mėšlo) gegužės—birželio mėnesį 
perkasama taip, kad viršutinis sluoksnis 
atsirastų krūvos apačioje, apatinis—vir- 
šuje, šonai — viduryje, o vidurys — šo- 
nuose. Antrą kartą krūva tokiu pat bū- 
du perkasama tais pačiais metais rug- 
sėjo—spalio mėnesį, o jau sekantį pa- 
vasarį šiuo kompostu bus galima tręšti 
ganyklos, pievos, daržai, sodas, inspek- 
tai ir t.t. Tai geriausia trąša, ypač ga- 
nykloms, pievoms ir sodams. Vasara 
krūvos viršuje reikia padaryti per visą 
krūvos ilgumą apie 30 cm gilumo ir 
apie 50 cm platumo griovį ir jį laiks 
nuo laiko laistyti vandeniu, ypač van- 
deniu iš patvoriuose esamų griovių arba 
šiaip vandeniu, kuris susirenka aplink 
namus. Galima ir šulinio vandeniu, tik 
statinėje sušildytu. 

Kaip laikyti daržovių 
sėklas 


Kai kas jau mėgina išsiauginti savų 
daržovių sėklų. Nors daržovių sėklos 
auginti yra sunkus ir painus daiktas, 
tačiau geriau pačiam išsiauginti, negu 
pirkti pas nežinomus pinčiukus. Jeigu 
auginant prisilaikoma tam tikros tvar- 
kos ir tikslumo, tai galima išsiauginti 
gana gerą sėklą. Šiuo kartu apie au- 
ginimą nekalbėsime, nes nėra reikalo. 
Čia tik priminsime tiems, kurie augino, 
kaip sėklas laikyti. Pirmiausia visos 
sėklos reikia iškulti bei išlukštenti. 
Morkos, burokai, kopūstinės sėklos iš- 
kuliamos kultuve. Paskui jos reikia 
išvalyti. Valoma sieteliaiss Nuo morkų 
grūdų reikia pašalinti plaukelius. Tam 
tikslui sėklos supilamos į tankų sietelį 
ir trinamos. Nusitrynę plaukeliai išbyra 
pro rietį, o sėklos Ileka. Kopūstinių 
daržovių sėklos esti kietose ankštelėse. 
Kultuvėle tas ankštas reikia sulaužyti, 
kad išbyrėtų grūdai, o paskui išsijoti, 
kad sėklos liktų švarios, be priemaišų, 
Ankštinių daržovių (žirnių, pupelių) sėk- 
los pirmiausia reikia išlukštyti, o vėliau 
perrinkti. Sėklai palikti pačius didžiau- 
sius, gražios išvaizdos, sveikus grūdus. 
Kiti grūdai paliekami valgiui. Lukšte- 
nant reikia nesumaišyti paskirų veislių, 
atmainų grūdų. Kiekvienos atmainos 
grūdai išlukštenami ir atrenkami sėklai 
atskirai. O burokų sėkla nubraukiama 
ranka nuo stiebų ir perrenkama. Sėk- 
lai paliekami dideli, gerai išsivystę 


grūdai. Jie dar reikia pasijoti, kad iš- 
siskyrtų dulkės ir kitos smulkios prie- 
maišos. 


Šitaip išvalytos sėklos reikia pa- 
ruošti žiemai, kad laikomos nesusiga- 
dintų. Pirmiausia jas reikia išdžiovinti 
kad nesušustų ir nepūstų. Dėl to išva- 
lytą sėklą reikia papilti plonu sluoksniu, 
kur nors vėjo perpučiamoje vietoje ir 
laikas nuo laiko pamaišyti. Tokioje 
sausoje vietoje sėklos išdžius, sukietės. 
Tada jos reikia supilti į drobinius mai- 
šiukus ir pakabinti kur nors stogo pa- 
lėpėje, kur nėra garų, drėgmės ir kur 
oras keičiasi. Tokioje vietoje sėkla per 
visą žiemą išsilaikys ko geriausiai. 
Sausoje, šiltoje troboje (pirkioje - virtu- 
vėje) laikomos sėklos labai sudžiūsta 
ir nustoja daigumo. Dėl to ją čia lai- 
kyti visiškai nepatartina. 


Valsiai Ir daržovės durpėse 


Durpės yra labai naudinga me- 
džiaga. Jas galima išnaudoti įvairiau- 
siems tikslams: kurui, kraikui, trąšai ir 
dar kai kam. Bet durpės dar vartojamos 
kaip geriausia medžiaga visckiems greit 
pūvantiems daiktams laikyti. Durpės 
pasižymi tuo, kad jose negali gyventi 
puvimo bakterijos. Dėl to ir daiktai, su- 
dėti į durpes, nepelyja, nepūsta. Ši dur- 
pių savybė ir yra išnaudojama įvairiems 
konservavimo reikalams. Dėl to durpės 


plačiai vartojamos  sodininkystėje ir 
daržininkystėje. Atitinkamai paruoštose 
durpėse labai gerai išsilaiko, negenda 
vaisiai ir daržovės. Tam tikslui vartoja- 
mos juodos ar rudos durpės. Pirmiau- 
sia jos gerai išdžiovinamos, kad būtų 
sausos ir trapios. Paskui jas reikia sus- 
mulkinti, sutrinti, kad pasidarytų lyg 
dulkės, miltai. Laikant vaisius durpėse, 
imama didesnė dėžė, ant jos dugno 
duodama eilė durpių. Šios gali būti ir 
nesutrupintos. Ant jų dedamas vaisių 
sluoksnis. Vaisiai būtų geriausia po vie- 
ną atskirai įsukti į popierį ir padėti ant 
durpių, kad viens kito beveik neliestų. 
Ant tos eilės pilamas durpių sluoksnis, 
bet jau susmulkintų, ko smulkiausių. 
Durpių reikia tiek pripilti, kad vaisiai 
visai prisidengtų. Ant šios durpių eilės 
vėl duodama eilė vaisių, susuktų į po- 
pierj. Tokiu pūdu prikraunama pilna 
vaisių dėžė, ant viršutinio vaisių sluok- 
snio duodant durpių. Vaisius sukrovus, 
dėžė laikoma ramioje, vėsioje vietoje, 
Tokiu būdu vaisiai išsilaikys visai sveiki 
keletą mėnesių. Durpėse laikomi vaisiai 
bus gražūs, nejgaus jokio svetimo kva- 
po nei skonio, bus toki, kaip nuskinti 
nuo medžio. 

Durpsė turi tą gerą ypatybę, kad 
sugeria drėgmę. Jeigu net vaisius šiek 
tiek sugadintas ir iš jo išsisunkia sun- 
ka, skystimas, tai jį durpės sugeria ir 
neleidžia vaisiui pūti. Durpėse nepūsta 
ne tiktai sugadintas, bet ir gretimas 
sveikas vaisius. Dėl to, siunčiant vai- 
sius į tolimesnę kelionę,labai patartina 
juos sudėti j durpes, kuriose jie nesu- 


sigadins. 
Durpėse galima išlaikyti ir daržo- 
vės, pav, pamidorai. Jie sudedami 


į dėžes panašiai, kaip vaisiai. Ir dur- 
pėse sudėti vamidorai išsilaikys sveiki, 
visiškai švieži ir gražios išvaizdos apie 
du mėnesius. Net ir žalius, šviežius 
agurkus panašiai galima išlaikyti apie 
porą mėnesių. Tik durpės, vartojamos 
agurkų laikymui, reikia būtinai sudrė- 
kinti. 

Matome, kad durpės vaisiams ir dar- 
žovėms laikyti yra labai gera ir tikra 
medžiaga. 


Jaunųjų ūklninkų darbai 


Šiuo metu jaunųjų ūkininkų rateliuo- 
se vyksta įtemptas darbas. Būtent, vi- 
soje Lietuvos Valstybėje baigiamos 
ruošti vasaros darbų ir gaminių paro- 
dėlės. Tai gražiausias ir jaukiausias jau- 
nųjų ūkininkų laikotarpis. Jie dabar ro- 
do visiems: savo tėvams, globėjams, 
mokytojams, vadovybei ką nuveikė, 
kokius vaisius gavo. Linksma ir malonu 
patiems ir visiems, kurie pamato jų ga- 
mybą. Tas linksmums vra dar didesnis, 
galingesnis, kad už pažanaą, už stropu- 
visų susilaukia labai daug gražių, nuo- 
širdžių pagyrimų ir ne tiktai pagyrimų, 
bet ir dovanų. Tie pagyrimai, dovanos, 


pasiekti rezultatai ir gauti vaisiai jau- 
nuosius ūkininkus skatina, drąsina dar 
didesniam darbui, dar ištvermingesniam 
pasiryžimui. Dėl to kiekviena parodėlė, 
ar ji turtinga, ar skaitlinga, ar visai 
kuklutė, pilna džiaugsmo ir jaunimo. 
Dėl to parodėlėse pilna lankytojų, net 
ir tolimų, garbingų svečių. O tų paro- 
dėlių jau buvo, yra ir dar bus gana 
apsčiai, Visos parodėlės yra kolektyvi- 
nės, tai reiškia, kiekvienoje dalyvauja 
keli arba ir keliolika ratelių. 

Iki šiol didesnės parodėlės įvyko 
šiose vietose: Telšiuose — 37 ratelių, 
Biržuose—27 ratelių, Tauragėje — 18, 
Grinkiškėje—17 ratelių, Leipalingyje — 
15 ratelių. Be to, dar įvyko žymesnės 
parodėlės ir šiose vietose: Aukštadva- 
ryje, Kėdainiuose, Bubiuose, Panevė- 
žyje, Betygaloje, Lygumuose, Kaišedo- 
ryse. Kiekvienoie jų dalyvavo po ke- 
liolika ratelių. Šio mėnesio pabaigoje 
įvyko Zemaičiuose 27 ratelių, Rokiš- 
kyje--11, Raseinuose—13, Tryškiuose— 
12, Žiežmariuose — 16 ratelių. Spalio 
mėnesį irgi dar ruošiama nemaža pa- 


rodėlių. 
Šiuo metu pasibaigė gėlių darželių 
įrengimo skelbtas konkursas jauno- 


sioms ūkininkėms. Šio konkurso atlikti 
darbai apskrityse dirbančiųjų žemės 
ūkio specialistų tikrinami vietoje ir kon- 
kurso duomenys persiunčiami Jaunųjų 
Ūkininkų Ratelių Sąjungai. Netrukus 
paaiškės šio konkurso laimėtojos, jau- 
nos Lietuvos ūkininkaitės. 


Žodžiu, Lietuvos Valstybės jaunieji 
ūkininkai, kupini džiaugsmo, pasiryžimo 
ir jau žymiai apsišvietę, dirba, kad pa- 
tys, o kartu tauta ir visi stiprėtų, augtų. 
Ir mūsų krašte jau buvo sukrutę jau- 
nieji ūkininkai, jau buvo pradėję kurti 
linksmesnį rytojų, bet užėjo debesys 
ir visas pradėtas darbas užgeso, kaip 
mažutė liepsnelė. 


Morkos rudenį 


Norėdami anksti pavasarį turėti švie- 
žių morkų, reikia jas pasėti rudenj. Ru- 
denį morkos sėjamos taip. kad iki žie- 
mos jos nespėtų sudygti. Nesudygusios 
morkų sėklos žiemą visai gerai išsilaiko 
ir pavasarį anksti sudygsta. Anksti su- 
dygusios greitai auga. Tačiau reikia 
pastebėti, kad rudenį morkas ne kiek- 
vienoje vietoje galima sėti. Geriausia 
sėti lengvose žemėse, kurios nebūna 
perdaug šlapios rudenį ir pavasarį. Pa- 
prastai sėjama ežėse. Skersai ežės pa- 
daromi kas 20 — 25 cm griovėliai 4—5 
cm gilumo, į kuriuos ir sėjama mor- 
kos. Paprastai į 1 kv. metrą sėjama 
vienas gramas sėklų. Kad išeitų vieno- 
desnis tankumas, sėjamas sėklas reikia 
sumaišyti su smėliu. Pasėjus ir užakė- 
jus, reikia ežes uždengti eglių šako 
mis, nes taip: uždengta žemė netaip 
supuola. 

Javų malimo ir miltų apyvartos 
suvaržymai 


Nuo šių metų rugsėjo 5 d. pradėjo 
galioti įstatymas, varžantis javų malimą 
ir miltų apyvartą. Vyriausias įstatymo 
tikslas yra ūkiškųjų produktų kainų pa 
kėlimas ir tuo būdu pagelbėjimas ūki- 
ninkams. Šis įstatymas uždeda mokestį 
ant ruginių, kvietinių ir miežinių miltų 


ir kruopų, skirtų pardavimui. Įvedant 
įstatymą galvota šitaip: ūkininkų di- 
džiuma parduoda savo derlių rudenį, 


kada reikalingiausi yra pinigai: mokama 
mokesčiai, skolos, perkama rūbai ir kiti 
ūkininkui reikalingi daiktai. Kada yra 
daug pardavėjų ir maža pirkėjų, par- 
duodamų javų kainos pinga ir todėl 
nukenčia ūkininkai. Kad užkirsti tam 
kelią, įvedamas mokestis nuo parduo- 
damų miltų, o tuo būdu gauti pinigai 
skiriami ūkininkams beprocentinėms 
paskoloms. Paskolos duodamos tada, 
kai ūkininkui yra reikalingiausi pinigai 
ir kai yra didžiausia pagunda parduoti, 
nors ir žemesne kaina savo derlių. Ma- 
nyta, kad gavę paskolas ūkininkai par- 
davinės javus, kada yra vidaus ir už- 
sienio rinkoje aukščiausios kainos. Pas- 
kolos turėjo būti duodamos pagal tą, 


kiek kuris ūkininkas turėjo parduoti 
javų. 
Įstatymas, mūsų manymu, ne tik 


savo tikslo neatsieke, bet dargi ūkinin- 
Ikų. būklę pasunkino. Pirkliai, supirkinė- 
dami javus, moka ne aukštesnes, bet 
žemesnes kainas, nes skaitosi su tuo, 
kad maldami javus turės sumokėti 
„miltų“ mokestį. Kadangi miestuose ir 
užsienyje nemokama daugiau už miltus 
ir duoną, kaip kadaise mokėta, pirkliai. 
supirkinėdami javus, moka ūkininkams 
mažiau, nes priešingu atveju, prisidėjus 
„miltų“ mokesčiui, pirkliai turėtų nuo- 
stolj. Už duoną ir kitus miltinius išdir- 
binius miestas galėtų mokėti brangiau 
tik tuo atveju, jeigu visi ūkininkai ga- 
lėtų gauti beprocentines paskolas ir 
galėtu susilaikyti nuo  ankstivaus der- 
liaus pardavinėjimo. Kadangi praktikoje 
minėtu kreditu gali pasinaudoti dvari- 


ninkai ir stambūs ūkininkai, mažaže- 
miai priversti yra pardavinėti javus, 
kada reikalingiausi yra pinigai, rū- 
denį. Tuo būdu rinka yra perpildyta 


javais kaip ir seniau, tik su tuo skirtu- 
mu, kad pirkliai moka mažesnes kainas, 
nes savo budžete turi išlyginti „miltų“ 
mokestį. Išdavoje, miestų gyventojams 
pragyvenimas neatseina brangiau, javų 
pirklių pelnas nesumažėja, dvarininkai 
nenukenčia, nes gali gauti pigų kreditą, 
o apkaunrama našta mažažemius ūki- 
ninkus, nes jie pigiau turės parduoti 
savo derlių. Reiškia, užuot pagelbėti, 
įstatymas mažažemių ūkininkų būklę 
pasunkino. 

Kadangi įstatymas galioja ir nėra 
vilties, kad greitai būtų panaikintas, tu- 
rime su juo susipažinti, kad išvengtum 
skriaudų ir nesusipratimų. 


Įstatymas skirsto javų malimą savo 
ūkio reikalams ir pardavimui. Už mil- 
tus, kurie bus suvartoti savo ūkyje, 
mokesčio nereikia mokėti. Ūkininku 
laikomas yra ne tik žemės savininkas, 
bet ir nuomotojas, valdytojas ar ūkio 
darbininkas. Vadinasi, šitie asmens, vež- 
dami į malūna grūdus sumalti sau ir 
savo šeimai ar gyvuliams maitinti, 
„miltų“ mokesčio nemoka. Kad nebūtų 
suktybių ir kad ūkininkai nemaltų javų 
pardavimui nesumokėję „miltų“ mo- 
kesčio, yra nustatyti ūkininkams specia- 
lūs kontrolės lapai. Kiekvienas ūkinin- 
kas, norįs malūne sumalti javus, turi tu- 
rėti tuos kontrolės lapus, kuriuos ga- 
lima išimti iždinėje, valsčiuje ir pas 
šaltišius. Lapai imami visiems metams 
ir galioja nuo š. m. rugpiūčio 1 d. iki 
1939 m. liepos 31 d. Jų kaina 10 ska- 
tikų už egzempliorių. Kontrolės lape 
turi būti pažymėta: lapo serija ir nu- 
meris, išdavimo data, lapo savininko 
vardas, pavardė ir gyvenamoji vieta, 
javų kiekis, kurį ūkininkas žada per 
metus sumalti savo ūkio reikalams, ir 
šaltišiaus parašas. Lape turi būti taip 
pat žymima, kada, kiek ir kokių javų 
ūkininkas sumalė. Kito vardu išduotu 
kontrolės lapu naudotis negalima ir už 
tai yra baudžiama. Lapas susideda iš 
trijų dalių: viena dalis pasilieka pas 
šaltyšių, kitą gauna malūnas, o trečią 
gauna ūkininkas. Vežant miltus iš ma- 
liūno, ar pervežant iš vienos vietos 
į kitą, reikia turėti su savim kontrolės 
lapą, nes kitaip miltai gali būti konfis- 
kuojami ir savininkas nubaudžiamas. 
Malūnai neturi teisės malti ūkininkui 
daugiau miltų, negu nurodyta kontro- 
lės lape. Miltų, atleistų nuo mokesčio. 
negalima skolinti nei parduoti kitiems. 
Jeigu sumaišoma miltai paliuosoti nuo 
mokesčio su miltais, už kuriuos buvo 
sumokėtas mokestis, už mišinį reikia 
taip pat mokėti mokestį. Kai malama 
miltai savo reikalams, o paskui norima 
juos parduoti, reikia iždinėje sumokėti 
„miltų“ mokestį. Jeigu sumokama mo- 
kestis, o paskui ūkininkas suvartoja 
tuos miltus savo reikalams, valdžia mo- 
kestį grąžina. Mokesčio grąžinimo ga- 
lima iš valdžios reikalauti per vienerius 
metus, skaitant nuo sumokėjimo datos. 
Valdžios teisės prie nesumokėto mo- 
kesčio įsiseni po 5 metų. 


Mokesčio didumas nėra įstatymu 
nustatytas ir jį skiria kasmet Finansų 
ir Ūkio Ministeriai. Šiems metams nus- 
tatytas šitoks „miltų“ mokestis nuo 
100 kg miltų — 3 auks., nuo 80 ką — 
2 auks. 40 sk., nuo. 50 kg—1 auks. 50 
sk, nuo 10 kg — 30 skatikų ir nuo 
5 kg—15 sk. Šitą mokestį reikia mokėti 
javus sumalus malūno savininkui. Su- 
mokėjus mokestį, turi būti ant maišų 
priklijuotos tam tikros kortelės—-etike- 
tės, iš kurios matytųsi, jog mokestis 
yra sumokėtas. Etiketės turi būti klijuo- 
jamos ir ant maišų su miltais, kurie 


yra atleisti nuo mokesčio. Šiuo atveju 
etiketėje turi būti pažymėta „be mo- 
kesčio“ (bez opłaty). Etiketės miltams, 
atleistie:ms nuo mokesčio, duodamos 
ūkininkams veltui. Maišus su miltais 
malūnininkas privalo gerai užrišti ir 
užpliombuoti. Neužpliombavęs maišų, 
malūnininkas neturi teisės jų išduoti 
ūkininkui. Maišai turi būti iš vidaus 
siūti, nes kitaip malūnai jų nepriims ir 
miltų neišduos. Jeigu pardavėjas nesu- 
moka laiku mokesčio, bus nuo jo prie 
varta paimtas ir, be to, nubaustas pini- 
gine bausme. Už nesumokėtą mokesti 
valdžia turi teisę uždėti areštą ant 
miltų ir juos iš licitacijos parduoti. Už 
mokesčio mažinimą yra numatyta pi- 
niginė bausmė iki dvidešimteriopo mo- 
kesčio. Kas skolina ar parduoda mil- 
tus, atleistus nuo mokesčio, bus bau- 
džiamas pinigine bausme iki dešimte- 
riopo mokesčio. Siuo atveju bylą na- 
grinėja ir nusikaltėlį baudžia apylinkės 
teismas (sąd grodzki). Už kitus nusi- 
žengimus įstatymui yra numatyta baus- 
mė iki 3000 auksinų ir tas bylas na- 
grinėja administracinė valdžia. 
P—as. 


Ki. Nuomoju žeme nuo 1912 m. 
Per visą laiką neturėjau raštiškos su- 
tarties. Siais metais surašiau su savi- 
ninku raštišką sutartį. Dabar savininkas 
pasidalino šitą žemę su kitais j tris 
dalis. Ar galės mane dabar nuo šitos 
žemės pavaryti. Bajoras. 

Ats. Aplinkybė, kad nuomojat žemę 
nuo 1912 m. neturi jokios reikšmės. 
Kadangi žemė tapo padalinta, tai nauji 
savininkai turi prisilaikyti nuomavimo 
sutarties. Gali tačiau jie sutartį nu- 
traukti ir tuomet negalėsite toliau že- 
mės nuomoti. Grąžindamas žemę, tam- 
sta gali reikalauti atlyginimo už tai, 
kad sutartį anksčiau nutraukė, Kai bus 
tik tamstai atsakyta nuomos sutartis, 
tuojau pareikalaukite atlyginimo. Gali 
tamsta taip pat reikalauti, kad būtų 
grąžinta iš kalno sumokėta nuoma, bet 
ne daugiau, kaip už vienerius metus, 
Dėl tos žemės dalies, kuri, pasidalinus, 
atiteko buvusiam savininkui, nuomos 
sutartis galioja ir savininkas negali jos 
sulaužyti. Tamsta tačiau gali kiekvienu 
atveju nuo sutarties atsisakyti. Gali, be 
to, reikalauti pasėlių ir su:nokėtų mo- 
kesčių grąžinimo. 

Ats. G—as. Brolio antrašo reikalu 
kreipkitės į Jungt. Amerikos Valst. 
Atstovybę Varšuvoje. Prie laiško nu- 
siųskite pašto ženklą, kad Atstovybė 
galėtų tamstai atsakyti, kokius forma- 
lumus turi atliktiir kiek toji byla atseis. 
Laiške reikia nurodyti brolio vardas, 
pavardė ir paskutinis jo antrašas. Laišką 
galite rašyti angliškai ar lenkiškai. Laiš- 
ką antrašuokite: do Poselstwa Stanów 
Zjednoczonych Ameryki Pół. w War- 
szawie, 

Įdomios žinios apie arklį 

Priešistoriniais laikais necivil zuotas, 
puslaukinis žmogus arklį pažinojo visai 
iš kitos pusės ir jį kitaip vertino, nei 
mes šiandieną. Tada arkliai buvo žmo- 
gaus dar neprijaukinti, kaip ir kiti gy- 
vuliai. Primityvus žmogus tačiau arklį 
labai gerai pažinojo, nes jo mėsą la- 
biausiai mėgo už kitų gyvulių, todėl jį 
ir medžiodavo su pamėgimu. Dar ir 
dabar Azijos tautos arklio mėsą laiko 
gardžiausiu prieskoniu. Taip pat ir Eu- 
ropoje yra nemaža arklienos mėgėjų. 

Neabejotinai yra ištirta, kad arklys, 
motoras, darbo energijos šaltinis, žmo- 
gui pradėjo tarnauti jau taip pat senai, 
nes prieš 2000—3000 metų prieš Kris- 
taus gimimą, t. y., kai tik buvo prijau- 
kintas. Priešistoriniais laikais arklių būta 
kelių tipų Azijoje, Europoje ir Afrikoje. 
Jų prijaukinimas įvyko įvairiais laikais 
keliose vietose Azijoje ir Europoje. 
Ypač tada žmogus arklį pamėgo ir nie- 
kad jau su juo nenorėjo skirtis, kai pri- 
jaukinęs pamatė, kad arklys jam tobu- 
liausia susisiekimo priemonė. 

Žmonės įvairiuose kraštuose panau- 
dojo arklį įvairiems darbams pagal vie- 
tos sąlygas. Pradėjo ieškoti tinkarniau- 
sių arklių tipų įvairiems darbams. Iš 
buvusių anais laikais arklių tipų vėliau 
išaugino daugelį arklių veislių (rasių), 
kurios skyrėsi viena nuo kitos įvairiais 
savo privalumais ir pritaikymu įvairiems 
darbams. 

Pradžioje, rodosi, arklys buvo nau- 
dojamas pakinkytas tokiame ar kitokia- 
me vežime, apie ką mums liudija 
Mikėnų dailė, sukurta apie 1700 m. prieš 
Kristų. Tik vėliau, kai klajoklė hiksosų 
tauta, atklydusi iš Azijos, nukariavo 
Egiptą, visur paplito paprotys arkliais 
jodinėti. Taip pat Juodosios jūros pa- 
kraščių stepėse gyvenančios tautos: 
skitai, sarmatai senai mokėjo ant arklių 
jodinėti ir užpuldinėti senovės graikus. 

Žinoma iš istorijos, kad prieš Kri- 
staus gimimą graikai ir romėnai karuo- 
se su Azijos tautomis naudodavo ark- 
' lius kavalerijai ir pakinkytus į dviračius 
lengvus vežimus. Taip pat vartodavo 
sportui Maratono lenktynėse pakinkytus 
į dviračius vežimus. Geriausi arkliai tais 
laikais buvo lengvo tipo Vakarinėje ir 
Vidurinėje Azijoje ir Afrikos Šiaurėje, 
iš kur juos gabendavosi graikai ir ro- 
mėnai. 

Vėliau, 5—6 amžiuje po Kristaus, kai 
iš rytų barbarai, o ypač hunai su gar- 
siu savo vadu Atila užplūdo visą Euro- 
pą raiti, tada Europoje paplito lengvo 
tipo jojami arkliai. 

Vėliau, viduramžiais Vakarų Euro- 
poje buvo mėgiamas smulkesnis rite- 
riškas arklys, kuris turėjo nešti riterį, 
apsišarvojusį nuo galvos iki kojų gele- 
žiniais šarvais. Tokiam arkliui buvo 
svarbu tik jo jėga, o ne greitis, Vidur- 
amžiais Europoje visai nebuvo papročio 
arkliais važinėti. Gal todėl, kad tada 
nebuvo gerų kelių. Kiekvienas arklių 
mėgėjas tik jodydavo ant arklių, bet 
važiuoti jam buvusi didžiausia gėda. 
Taip buvo iki aštuonioliktojo amžiaus. 


m—m——————————————————— 


Tik karaliaus Liudviko XIV laikais Pran- 
cuzijoje buvo pradėta karietomis važi- 
nėti nusižiūrėjus į karalių. Bet darbui 
dirbti visur buvo naudojami tik jaučiai. 
Arkliai pradėta kinkyti plūgan ir į sun- 
kius vežimus tik nuo XIX amžiaus pra- 
džios, tai reiškia, maždaug prieš šimtą 
su viršum metų. Bet ir tai dar ilgai 
greta arklių daugiau buvo dirbama jau- 
čiais, Lenkijoje pirmą kartą buvę arkliai 
pakinkyti į karietą per karaliaus Jogai- 
los su Jadvyga jungtuves XIV amžiuje. 

XVIII amžius buvo persilaužimo 
amžius arklių auginime. Iki šiol buvo 
auginami riterių arkliai sunkaus tipo, 
stambūs, dideli, stiprūs, bet nepasižymį 
savo greičiu, Nuo to laiko pakitėjo karo 
taktika ir tada buvo reikalingas greitas, 
vikrus, lengvas arklys, kaip kazokų ar- 
kliai, Pradėta labiau domėtis lengvųjų 
arklių auginimu, arabų, anglų pilna- 
kraujų ir apskritai rytų kilmės lengvojo 
tipo arkliais buvo gėrimasi ir Žžavimasi. 

Žmogus arkliu ne tik naudojosi jvai- 
riais laikais jvairiais būdais, bet jį sa- 
votiškai augino, veisė ir tobulino. Gar- 
sūs yra savo greitumu ir patvarumu 
arabų veislės arkliai, kurie įvairiose 
lenktynėse buvo išmėginti ir parodė 
nepaprastą savo patvarumą, ypač blo- 
guose akmenuotose keliuose. Pavyzdžiui, 
1921 metais buvo suorganizuotos arabų 
arklių lenktynės Anglijoje, kur raidas 
buvo 475 kilometrai. Arabai galėjo bėgti 
kasdieną po 96—100 klm. Kumelė Bel- 
ka, kuri laimėjo šias lenktynes, perbė- 
go 475 klm per 37 val. ir 38 minutes 
su 80 ką svorio raiteliu. Šie arkliai yra 
karštakraujai ir todėl jie tinka tik joti 
ir važiuoti karietoje, bet netinka plūgan 
kinkyti ar vežimą vežti. Jie yra nedide- 
lio ūgio. Arabų rasė yra natūrali arklių 
rasė, kurią išvystė ne tiek žmogus, 
kiek pačios gamtos sąlygos. Didelės 
dykumos vertė arabą kasdieną prabėgti 
didelį kelio gabalą, kad galėtų susirasti 
sau pakankamai maisto. Tas nuolatinis 
arklio judėjimas, sausa žolė ir išugdė 
stiprų, greitą arabų arklį, atsparų oro 
įtakom. 

Bet iš kitur žinoma, kad ir Arabijos 
gyventojai patys prisidėjo prie šios ra- 
sės ištobulinimo. Ten lenktynės buvo 
rengiamos jau nuo poros tūkstančių 
metų. Jose dalyvaudavo geriausi joji- 
kai beduinai su geriausiais savo arkliais. 
Jie lektyniuodavosi labai ilgame distan- 
se nuotolyje ir tol, kol kiti visi arkliai 
krisdavo, o palikdavo tik keletas grei- 
čiausių, kurie ir laimėdavo lenktynes. 
Toki arkliai tada arabų būdavo labai 
branginami ir ilgai laikomi ir veisiami. 
Tokiu būdu, nors žiauriomis lenktynė- 
mis, bet ir čia žmogus darė geriausią 
arklių atranką. 

*. Kita lengvųjų ir dar greitesnių arklių 
rasė yra anglų pilnakraujų arklių rasė. 

ią rasę sukūrė patys anglai prieš 200 
metų, kryžiuodami lengvojo tipo rytų 
arklį (arabą ar turkmeną) su Europos 
žemumų vietiniu arkliu. Tokiu būdu iš- 
veisė jie daug didesnį arklį už arabą, 
kuris trumpame distanse pralenkia grei- 
čiu ir patį arabą. Ši arklių rasė yra 
grynai kultūrinė rasė, žmogaus sukurta, 

vartojant tam tikrus mišinio metodus. 
Taip pat labai greita yra Amerikos 
ristikų arklių rasė, kuri savo greitumu 
beveik prilygsta anglų pilnakraujais. 
Ją taip pat išaugino amerikonai. Tai 
yra taip pat žmogaus, augintojo darbes 
(kultūrinė arklių rasė). 

Anglijoje ir Amerikoje jau labai 
senai įvestos arklių lenktynės, kuriose 
arklių savininkai, laimėjusiųjų lenkty- 
nes, yra apdovanojami didelėmis pinigų 
sumomis. Pavyzdžiui, Anglijoje Derbi 
lenktynių laimėtojui sumokama 200.000 
svarų sterlingų arba 5,2 milijonų auks. 
Panašios arklių lenktynės yra rengia- 
mos ir kitose valstybėse. Pav., 1912 m. 
Petrapilyje laimėjo lenktynėse I vietą 
snieguotu keliu anglų pilno kraujo erži- 
las Grey-Boy. Jis per 4!/> valandos per- 
bėgo 100 verstų, pralenkdamas kitų 13 
tos pačios veislės arklių. 

Taip pat garsi anglooarabų arklių 
greitoji veislė, kuri kilo iš anglų pilna- 
kraujų ir arabų, juos sukryžiavus. Ji 
turi vienos ir kitos rasės ypatybių. 

Be šių lengvųjų, greitųjų arklių ra- 
sių yra daug sunkiųjų ir vidutinio sun- 
kumo arklių rasių, kurias išveisė kultū 
ringi Europos ūkininkai iš sunkiojo že- 
myno arklio. Sunkiųjų veislių arkliai 
yra skirti tik sunkumams vežioti kietu 
keliu. Jie visiškai netinka jojimui ir va- 
žiavimui lengvomis. Pereinamos nuo 
lengvųjų prie sunkiųjų arklių veislės 
yra visokeriopai naudojamos: darbui, 
važiavimui lengvomis ir net jojimui. 
Tai yra vidutinio sunkumo arkliai. 

Mūsų arkliai yra daugiau lengvo 
tipo. Bet jie yra persikryžiavę su sun- 
kesniais Vakarų Europos arkliais ir su 
žemaitukais, kurie yra lengvo tipo, smul- 
kūs arkliai, bet labai tinkami bet ko- 
kiam darbui bloguose keliuose ir yra 
labai patvarūs. 

Sunkiųjų arklių veislių stiprumui 
nustatyti taip pat daromi konkursiniai 
bandymai. Pavyzdžiui, 1913 m. Petra- 
pilyje buvo padaryti kelių veislių arklių 
konkursas sunkumams vežti. Reikėjo 


pavežti keliu sunkumų prikrautą ve- 
žimą per 100 mtr Rezultatai buvo toki: 

Arklio svoris Pavežė 

rusiškais svarais pūdų 
Peršeronas 1700 312 
Arden-brabantas 1650 282 
Šairas arba Kleidesdalis 1620 225 
Anglų pilno kraujo 1160 230 
Suomiška kumelė \ 1180 185 


Žemės Ūkio gaminių kainos 
Šių metų spalio 15 d., Vilniaus Javų - Prekių 
Biržos pranešimu, buvo mokama už 100 kg auks. 


Rugia 147. 2. „ . 14.50—15.50 
Kvrečiai*4E Mt, me 19.50—21.00 
Miežiai! orr a. 1 A a 14.75—15.25 
Avižos aks A kas I 14.50—15.00 
SEMENYS Kaki asi K a eai 43.50—44 50 
WIRIAL 6 p a 6 S a o o — 
Lubinas (mėlynas) . . . . « . . 10.25—11.25 
Kvietinės sėlenos „. „4-4 4 10.00—10 50 
Ruginės sėlenos „ „22440 8.00— 8.50 
Sviestas 1 kg I rūšies urme „224 3.10 
» 5 detal 7242 > 3.40 
2 „ Il rūšies urme... „ „3.00 
. . " detale P 3.30 
5 „ |II rūšies urme <. 2.90 
, . . detal m: «Ra 3.20 
Kiaušinių 1 kg urme... ss es eeno 1,34 
" s detali Alių P 

